ওদালগুৰিৰ ছমু তপ্ন নামৰ এজন লোকক প্ৰেমিকাক যৌন আতিশয্য চলোৱাৰ লগতে প্ৰতাৰণা কৰাৰ অভিযোগত ৫ বছৰৰ সশ্ৰম কাৰাদণ্ড বিহা হৈছে।
'দ্য টাইমছ অব ইণ্ডিয়া'ত প্ৰকাশিত এটা প্ৰতিৱেদনত কোৱা হৈছে যে ওদালগুৰি জিলাৰ অতিৰিক্ত সত্ৰ ন্যায়াধীশে নিম্ন আদালতৰ ৰায় বাহাল ৰাখি এই ৰায় দান কৰিছে। সত্ৰ ন্যায়ালয়ে অতিৰিক্তভাৱে এই ভণ্ড প্ৰেমিক ছমুক ৫০০০ টকাৰ জৰিমনাও বিহিছে। এই জৰিমনা অনাদায়ে ছমুৱে অতিৰিক্ত এবছৰ আৰু এমাহৰ সশ্ৰম কাৰাদণ্ড ভুগিব লাগিব বুলি ৰায়টোত উল্লেখ কৰা হৈছে।
প্ৰতিৱেদনটোত আৰু কোৱা হৈছে যে ২০১৭ৰ জানুৱাৰিত বলাৎকাৰ বলি ১৯ বছৰীয়া কিশোৰীৰাকীয়ে অভিযুক্ত ছামুৰ বিৰুদ্ধে আৰক্ষী থানাত এটা অভিযোগ দাখিল কৰিছিল। ইয়াৰ পূৰ্বে অভিযুক্ত ছামুৱে পানেৰীৰ এখন গাঁও সভাত অপৰাধ স্বীকাৰ কৰিছিল। ছামুৱে বলাৎকাৰীজনৰ দ্বাৰা সন্তানসম্ভৱা হোৱা সত্তেও তেওঁক বিয়া কৰাবলৈ অমান্তি হোৱাৰ পাছত নিৰ্যাতিতাগৰাকী আৰক্ষীৰ দ্বাৰস্থ হৈছিল।
আদালতে ৰায়দান কৰাৰ লগতে পৰ্যৱেক্ষণ কৰে, " সাম্প্ৰতিক ঘটনাটোত অভিযুক্তই নিৰ্যাতিতাগৰাকীক বিবাহৰ মিছা প্ৰতিশ্ৰুতি দি শাৰীৰিক সম্পৰ্ক স্থাপন কৰিছিল। এই কথা স্পষ্ট যে অভিযুক্তৰ নিৰ্যাতিতাগৰাকীক বিয়া কৰোঁৱাৰ কোনো অভিপ্ৰায় নাছিল, কেবল যৌন সম্পৰ্ক স্থাপন কৰাৰ বাবে তেওঁৰ পৰা সন্মতি আদায় কৰিছিল মাথোঁ।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
